個聚集嘅外圍喺成個冬天入面會維持喺攝氏8至9度左右，係成個聚集地最凍嗰忽，於是喺冬天期間，啲工蜂會輪流噉負責企喺個聚集地嘅外圍嗰度－即係輪流捱凍，直至冬天結束為止。喺呢個過程期間，蜜蜂會靠食春夏秋季嗰時儲起咗嘅蜜糖嚟維持體溫，而一個蜜蜂竇要過一個冬天平均需要15至50公斤嘅蜜糖－呢個數字睇吓嗰個冬天嘅長度同嚴酷程度而定。